gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7768, del 26-04-2016 (2016/2587)

Informació pública de la pèrdua de la carta de pagament número 462013M82.
-------------------------------------------------------------------------

### Dades del document

Número de DOGV
:   7768

Data del DOGV
:   26-04-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/2587


Organisme emissor
:   Institut Valencià d'Administració Tributària

Tipus de document
:   Anunci

Informació pública de la pèrdua de la carta de pagament número 462013M82. [2016/2587]  
A causa de la pèrdua de l'original de les cartes de pagament de les fiances número 462013M82, per import de 6.750,00 euros, a nom d'H S M Engineering Technology Ltd, D1489350M, a favor de la Universitat Politècnica de València.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
  
  
Fer pública la pèrdua de les cartes de pagament originals indicades i prevenir la persona en poder de la qual es troben que les presente en la Tresoreria dels serveis territorials de la Conselleria d'Hisenda i Model Econòmic a València. Les fiances es tornaran al seu titular si, una vegada transcorreguts dos mesos des de la publicació de la pèrdua en el Diari Oficial de la Comunitat Valenciana, no s'hi produïx cap reclamació.  
  
València, 7 d'abril de 2016.- El subdirector general: Javier Casas Gimeno.
Diari Oficial de la Generalitat Valenciana


Sumari del DOGV 7701, del 20-01-2016 (2016/120)

Informació pública de la modificació dels estatuts.
---------------------------------------------------

### Dades del document

Número de DOGV
:   7701

Data del DOGV
:   20-01-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/120


Organisme emissor
:   Consorci per a la Recuperació Econòmica i de l'Activitat de la Marina Alta, CREAMA

Tipus de document
:   Anunci

Informació pública de la modificació dels estatuts. [2016/120]  
Es fa saber que el Consorci per a la Recuperació Econòmica i de l'Activitat de la Marina Alta, en sessió ordinària de la Junta General de 25 de novembre de 2015, en el punt sisé, va adoptar l'acord següent:  
  
Es dóna compte de l'acord adoptat per la Comissió Executiva de Creama, en sessió ordinària de 3 de novembre de 2015, que per unanimitat dels assistents va acordar proposar a la Junta General de Creama:  
Primer. Aprovar l'avantprojecte de modificació ?per incorporació d'un últim paràgraf- de l'article 3 dels Estatuts del Consorci per a la Recuperació Econòmica i de l'Activitat de la Marina Alta (Creama), que quedarà redactat com segueix:  
Article 3. Capitalitat, seu de Creama i administració pública a què s'adscriu  
La capitalitat del consorci radicarà de forma rotativa en cadascun dels municipis consorciats, i coincidirà amb l'exercici anual que es fixa en el període comprés entre l'1 de gener i el 31 de desembre de cada any.  
Els òrgans de govern, administració i el domicili de l'entitat consorciada es fixaran per la Junta General en el domicili que considere més convenient i servisca millor als seus interessos, i no coincidirà necessàriament amb la capitalitat, que és rotativa.  
Creama s'adscriu a la Diputació Provincial d'Alacant, el règim jurídic de la qual determinarà l'ordenament pressupostari, comptable i de control economicofinancer i patrimonial pel qual regularà el consorci.  
  
Segon. Remetre certificació de l'acord que adopte la Junta General a totes les entitats consorciades perquè siga ratificat i aprovada la modificació estatutària per totes les entitats consorciades d'acord amb la seua legislació específica.  
Tercer. Sotmetre el projecte de modificació dels estatuts del consorci a informació pública, per un termini de 30 dies, informació que es realitzarà en el Butlletí Oficial de la Província d??Alacant, al tauler d'edictes de cada entitat local consorciada i en el Diari Oficial de la Comunitat Valenciana.  
Quart. Una vegada aprovada la modificació estatutària per totes les entitats consorciades d'acord amb la seua legislació específica, es faculta la presidència perquè eleve a definitiva la seua aprovació i procedisca a la seua publicació definitiva en el Butlletí Oficial de la Província d'Alacant i, per remissió, en el Diari Oficial de la Comunitat Valenciana.  
  
Dénia, 17 de desembre de 2015.- El president: Sebastián Cañadas Gallardo.
Diari Oficial de la Generalitat Valenciana


Sumari del DOGV 7857, del 24-08-2016 (2016/6656)

Informació pública de la suspensió de llicències en els àmbits del Pla del nucli antic i Pla especial del centre tradicional.
-----------------------------------------------------------------------------------------------------------------------------

### Dades del document

Número de DOGV
:   7857

Data del DOGV
:   24-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/6656


Data del document
:   02-08-2016

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * pla d'urbanisme
    * administració local

Informació pública de la suspensió de llicències en els àmbits del Pla del nucli antic i Pla especial del centre tradicional. [2016/6656]  
La Junta de Govern Local, en la sessió celebrada el dia 26 de juliol va acordar suspendre la tramitació i l'atorgament de llicències de construcció d'edificacions, ampliació de les existents o de condicionament per al canvi d'activitat, destinades a la implantació o ampliació de cafès-teatre; cafès-concert; cafès-cantant; sales de festa; discoteques; sales de ball; pubs; sala-lounge, restaurants, bars, cafeteries i sales, amb música; casinos; sales de màquines d'atzar; bingos i altres locals de reunió amb ambientació o amenitzats amb música.  
  
La suspensió es refereix als àmbits pertanyents al Pla especial del nucli antic i al Pla especial del centre tradicional, a fi de dur a terme una nova regulació de l'ús terciari, en particular de les activitats recreatives i de pública concurrència, actualment concentrades en zones concretes dels esmentats àmbits i, en conseqüència, susceptibles d'ocasionar molèsties.   
La suspensió s'ha acordat a l'empara de l'article 64 de la LOTUP, a fi de facilitar l'estudi o reforma de l'ordenació urbanística dels àmbits afectats.»  
Contra el referit acord pot interposar-se recurs potestatiu de reposició davant de la Junta de Govern Local, en el termini d'un mes a comptar de la publicació d'aquest edicte en el Diari Oficial de la Comunitat Valenciana. També pot interposar-se directament recurs contenciós-administratiu davant del corresponent Jutjat d'Alacant, en el termini de dos mesos des de la indicada data de publicació o des de la resolució expressa del recurs de reposició.  
  
Alacant, 2 d'agost de 2016.- El regidor d'Urbanisme: Miguel Ángel Pavón García. El vicesecretari: Germán Pascual Ruiz-Valdepeñas.
Diari Oficial de la Generalitat Valenciana


Sumari del DOGV 7732, del 02-03-2016 (2016/1325)

Notificació de la sentència dictada en el judici immediat de delictes lleus número 10/2015.
-------------------------------------------------------------------------------------------

### Dades del document

Número de DOGV
:   7732

Data del DOGV
:   02-03-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1325


Organisme emissor
:   Jutjat de Primera Instància i Instrucció Número 4 d'Alzira

Tipus de document
:   Edicte

Notificació de la sentència dictada en el judici immediat de delictes lleus número 10/2015. [2016/1325]  
Procediment: judici immediat sobre delictes lleus 000010/2366-NK.  
Antonio José Jiménez Hurtado, lletrat de l'Administració de Justícia del Jutjat de Primera Instància i Instrucció número 4 d'Alzira, faig saber que en aquest jutjat se segueix el judici de faltes número 000010/2015 en relació a una presumpta falta de furt, en la qual figura com a intervinent Paul Ciobanu, en què es va dictar sentència, en data 27 d'octubre de 2015, la còpia íntegra de la qual queda a disposició de la part en aquesta oficina judicial, i li faig saber que, en contra, s'hi pot interposar un recurs d'apel·lació en el termini de cinc dies, comptadors des de la publicació d'aquest edicte.  
I atés que la part esmentada es troba en parador desconegut, expedisc aquest edicte, en compliment del que disposa la Instrucció 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, a fi que li valga de notificació de forma deguda.  
  
Alzira, 24 de febrer de 2016.- El lletrat de l'Administració de Justícia: Antonio José Jiménez Hurtado.
Diari Oficial de la Generalitat Valenciana


Sumari del DOGV 7722, del 17-02-2016 (2016/1002)

Informació pública per a l'autorització administrativa d'una instalació de gas natural. Expedient número CBREDE/2015/29/46.
---------------------------------------------------------------------------------------------------------------------------

### Dades del document

Número de DOGV
:   7722

Data del DOGV
:   17-02-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1002


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública per a l'autorització administrativa d'una instalació de gas natural. Expedient número CBREDE/2015/29/46. [2016/1002]  
Als efectes previstos en l'article 73 de la Llei 34/1998, de 7 d'octubre, del sector d'hidrocarburs (BOE 08.10.1998), en la ITC-ICG01 del Reial Decret 919/2006, de 28 de juliol (BOE 04.09.2006), pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries, i en l'article 78 del Reial Decret 1434/ 2002, de 27 de desembre (BOE 31.12.2002), pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública per a la seua autorització administrativa la instal·lació de gas natural que s'indica.  
  
  
Expedient CBREDE/2015/29/46  
Peticionari: Gas Natural CEGAS, SA.  
Emplaçament/zona geogràfica: terme municipal de Palmera.  
Projecte: projecte d'autorització administrativa i aprovació d'execució de la xarxa de distribució de gas natural per al subministrament al municipi de Palmera.  
Punt/s de connexió: connexió amb la xarxa prevista en el terme municipal de Bellreguard en el camí de Palmera.  
Fases expansió (segons plànol): SOSD7218656550 I-X 1.  
Pressió/ons: 0,4 bar.  
Pressupost: 118.092,87 euros  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar el projecte en el Servei Territorial d'Energia de València, siti al carrer de Gregori Gea, número 27 de València, així com presentar en l'esmentat Servei Territorial les al·legacions (per duplicat) que consideren oportunes en el termini de 20 dies, comptats a partir de l'endemà de la publicació d'este anunci.  
  
València, 10 de desembre de 2015.- El cap de la Secció d'Energia: Antonio Peris Armengot.
Diari Oficial de la Generalitat Valenciana


Sumari del DOGV 7820, del 04-07-2016 (2016/4894)

RESOLUCIÓ de 24 d'abril de 2012, de la Universitat Politècnica de València, per la qual es publica el pla d'estudis de Màster Universitari en Sensors per a Aplicacions Industrials.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   7820

Data del DOGV
:   04-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4894


Data del document
:   24-04-2012

Organisme emissor
:   Universitat Politècnica de València

Tipus de document
:   Resolució

RESOLUCIÓ de 24 d'abril de 2012, de la Universitat Politècnica de València, per la qual es publica el pla d'estudis de Màster Universitari en Sensors per a Aplicacions Industrials. [2016/4894]  
Obtinguda la verificació del pla d'estudis pel Consell d'Universitats, després de l'informe previ favorable de l'Agència Nacional d'Avaluació de la Qualitat i Acreditació, així com l'autorització de la Comunitat Autònoma de València, i establit el caràcter oficial del títol per Acord del Consell de Ministres de 24 de febrer de 2012 (BOE 26.03.2012).  
Aquest Rectorat, de conformitat amb el que disposa l'article 35 de la Llei Orgànica 6/2001, de 21 de desembre, d'Universitats, en la redacció feta per la Llei Orgànica 4/2007, de 12 d'abril, per la qual es modifica la Llei Orgànica 6/2001, de 21 de desembre, d'Universitats, ha resolt:  
  
  
Publicar el pla d'estudis conduent a l'obtenció del títol oficial de Màster Universitari en Sensors per a Aplicacions Industrials per la Universitat Politècnica de València.  
El pla d'estudis a què es refereix la present resolució queda estructurat tal com consta en l'annex d'aquesta.  
  
València, 24 d'abril de 2012.- El rector: Juan Juliá Igual.  
  
  
ANNEX  
Universitat Politècnica de València  
  
Pla d'estudis conduent al títol de:   
Màster Universitari en Sensors per a Aplicacions Industrials   
per la Universitat Politècnica de València  
  
Branca de coneixement: Enginyeria i Arquitectura.  
  
Distribució del pla d'estudis en crèdits ECTS per tipus de matèria:  
Tipus de matèria Crèdits ECTS  
Obligatòries 31,5  
Optatives 28,5  
Treball de fi de màster 15  
  
Total 75  
  
  
Organització del pla d'estudis per mòduls i matèries:  
  
ECTS  
Mòdul Mòdul Matèria ECTS  
Matèria Caràcter  
31,5 Obligatòries Fonaments cientificotècnics 18 Obligatori  
 Eines per al   
disseny i desenvolupament de sensors 13,5 Obligatori  
28,5 Orientació química Electrònica 6 Optatiu  
 Optatives química 22,5 Optatiu  
28,5 Orientació electrònica Química 6 Optatiu  
 Optatives electrònica 22,5 Optatiu  
15 Treball de fi de màster Treball de fi de màster 15 Treball de fi de màster  
  
  
Per a ampliar informació sobre aquest pla d'estudis es pot consultar la pàgina web de la Universitat Politècnica de València:   
http//www.upv.es.
Diari Oficial de la Generalitat Valenciana


Sumari del DOGV 7892, del 09-10-2016 (2016/7904)

DECRET 141/2016, de 7 d'octubre, del Consell, pel qual concedeix la Distinció de la Generalitat al Mèrit Cultural al Teatre Olympia.
------------------------------------------------------------------------------------------------------------------------------------

### Dades del document

Número de DOGV
:   7892

Data del DOGV
:   09-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7904


Data del document
:   07-10-2016

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 141/2016, de 7 d'octubre, del Consell, pel qual concedeix la Distinció de la Generalitat al Mèrit Cultural al Teatre Olympia. [2016/7904]  
El Consell, per mitjà del Decret 35/1986, de 10 de març, modificat pels decrets 25/1994, de 8 de febrer; 255/1997, de 8 d'octubre; 190/2003, de 3 d'octubre, i 194/2011, de 16 de desembre, va crear la Distinció de la Generalitat al Mèrit Cultural per a distingir les persones físiques, entitats i col·lectius que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.  
El Teatre Olympia va ser inaugurat el 10 de novembre de 1915 i a hores d'ara s'ha convertit en l'espai teatral privat més important de la ciutat de València. Els espectadors i espectadores han sigut, des de fa cent anys, el principal motiu perquè existisca un lloc destinat a la cultura en el mateix cor d'una ciutat tan oberta a ella com és València. La sala s'ha mantingut entre les de major recaptació i nombre d'espectadors d'Espanya, encara que, més enllà de les xifres, sempre ha persistit el compromís adquirit amb el públic, pel qual cultura i entreteniment han d'anar de la mà.  
Al complir-se aquest any el seu centenari, les Corts van sol·licitar per unanimitat la concessió de la Distinció al Mèrit Cultural, ja que el seu escenari ha sigut testimoni de la transformació de les arts escèniques en la Comunitat, i ha aconseguit remuntar la crisi del sector que va deixar a la ciutat quasi sense sales de representació.  
Per això, com a reconeixement a la seua aportació a la cultura en general i al món del teatre en particular, amb la deliberació prèvia del Consell, en la reunió del dia 7 d'octubre de 2016,  
  
  
DECRETE  
  
Concedir la Distinció de la Generalitat al Mèrit Cultural al Teatre Olympia.  
  
València, 7 d'octubre de 2016  
  
El president de la Generalitat,  
Ximo Puig i Ferrer
Diari Oficial de la Generalitat Valenciana


Sumari del DOGV 7733, del 03-03-2016 (2016/1375)

Notificació de la sentència dictada en el judici verbal número 961/2015.
------------------------------------------------------------------------

### Dades del document

Número de DOGV
:   7733

Data del DOGV
:   03-03-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1375


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el judici verbal número 961/2015. [2016/1375]  
El lletrat de l'Administració de Justícia, Vicente Miñana Llorens, del Jutjat de Primera Instància número 3 de Dénia, faig saber que aquest jutjat ha dictat sentència l'encapçalament i la part dispositiva de la qual s'ha ordenat publicar adaptada a la Instrucció 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, així com el que disposa la Llei Orgànica de Protecció de Dades 15/1999, de 13 de desembre, que, literalment, diu així:  
  
«Procediment: judici verbal 000961/9734-SE.  
Demandant: Comunitat de Propietaris El Retiro III-IV-V.  
Procuradora: Ana Isabel Feliu Daviu.  
Lletrada: Carmen Fornés González.  
Demandat: Mykola Kyrpa.  
Jutge/magistrat jutge que la dicta: Javier Alba Marín.  
Dénia, 26 de febrer de 2016  
Part dispositiva  
Estime íntegrament la demanda formulada per la procuradora Ana Isabel Feliu Daviu, en nom i representació de la Comunitat de Propietaris El Retiro III-IV-V, de Dénia, contra Mykola Kyrpa, i condemne la part demandada al pagament de 1.388,76 euros, més els interessos legals corresponents a la dita quantitat des del dia 15 de juliol de 2015, i les costes causades en aquest judici.  
El text íntegre de la resolució es troba a disposició de la part a l'oficina judicial.  
Mode d'impugnació: contra aquesta resolució no es pot interposar cap recurs (art. 455.1 LEC).  
Esta és la sentència que pronuncie, mane i firme.»  
  
Atés el parador ignorat de la part demandada, Mykola Kyrpa, estenc aquesta cèdula perquè valga de notificació de forma deguda.  
  
Dénia, 26 de febrer de 2016.- El lletrat de l'Administració de Justícia: Vicente Miñana Llorens.
Diari Oficial de la Generalitat Valenciana


Sumari del DOGV 7816, del 28-06-2016 (2016/4913)

RESOLUCIÓ de 23 de juny de 2016, del conseller d'Educació, Investigació, Cultura i Esport, per la qual s'acorda el cessament a petició pròpia d'una vocal del Tribunal de l'Esport de la Comunitat Valenciana.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7816

Data del DOGV
:   28-06-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/4913


Data del document
:   23-06-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * funcionari

RESOLUCIÓ de 23 de juny de 2016, del conseller d'Educació, Investigació, Cultura i Esport, per la qual s'acorda el cessament a petició pròpia d'una vocal del Tribunal de l'Esport de la Comunitat Valenciana.  
 [2016/4913]  
De conformitat amb el que disposa l'article 170 de la Llei 2/2011, de 22 de març, de l'Esport i l'Activitat Física de la Comunitat Valenciana, la consellera d'Educació, Cultura i Esport va nomenar, entre d'altres, Nieves Vila Mollá, com a vocal del Tribunal de l'Esport de la Comunitat Valenciana, segons Resolució de data 17 de desembre de 2013 (DOCV 7191, 14.01.2014).  
Havent presentat la seua renúncia per motius laborals Nieves Vila Mollá, com a vocal del Tribunal de l'Esport de la Comunitat Valenciana, que va ser proposada per la Federació de Voleibol de la Comunitat Valenciana, resolc:  
  
Acordar el cessament, a petició pròpia, de Nieves Vila Mollá com a vocal del Tribunal de l'Esport de la Comunitat Valenciana, i se li agraeixen els serveis prestats.   
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició, o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació, Investigació, Cultura i Esport, en el termini d'un mes a comptar des de l'endemà de la publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
València, 23 de juny de 2016.- El conseller d'Educació, Investigació, Cultura i Esport: Vicent Marzà Ibáñez.